Књижевност – лектира

Лирика – уметничка (ауторска) и народна (усмена)

Назив дела, аутор, књижевна врста

*Српска дјевојка*, народна лирска песма – врста: љубавна песма

*Љубавне народне лирске песме* (избор)

**Љубавна народна лирска песма** настала је у далекој прошлости и једна је од најстаријих лирских врста. Преовлађују мотиви истицања лепоте вољене особе, љубавне чежње, магијске радње да би се љубав придобила, патње двоје заљубљених због неостварене љубави, љубавни растанак. Осећања се испољавају кроз опис догађаја или кроз дијалог/монолог.

*Отаџбина*, Ђура Јакшић – врста: родољубива песма

**Родољубива лирска песма** је песма у којој преовлађују родољубива осећања: љубав према завичају, припадност одређеном народу или земљи, спремност да се домовина чува, брани. Неке од родољубивих песмама у нашој школској лектири су „Домовина“ Душана Васиљева, „Моја отаџбина“ Алексе Шантића, „Отаџбина“ Ђуре Јакшића и „Србија“ Оскара Давича.

*Ђулићи* (избор), Јован Јовановић Змај

У питању је збирка лирских песама које је Змај посветио супрузи Ружи (ђул на турском језику значи ружа, отуда наслов збирке Ђулићи). Песме опевају љубав према вољеној жени, радост и лепоту њиховог заједничког живота. Збирка обухвата 71 песму; изузев уводне песме, ниједна песма у збирци нема наслов, већ су песме означене римским бројевима.

*Светли гробови*, Јован Јовановић Змај – врста: рефлексивна (мисаона) песма

**Рефлексивна (мисаона) песма** је врста лирске уметничке песме у којој лирски субјекат изражава своја размишљања о људима, животу и свету. У школској лектири има доста мисаоних песама. Неке од њих су: „Плава звезда“ Мирослава Антића, „Чудесни свитац“ Добрице Ерића, „Небо“ Стевана Раичковића, „Светли гробови“ Ј. Ј. Змаја.

*Канцонијер* (LXI сонет), Франческо Петрарка

Канцонијер је збирка коју чини 366 љубавних песама испеваних у форми сонета, канцона и мадригала. Све песме су посвећене Лаури, у коју је песник Петрарка био заљубљен. У њима је описао Лаурину лепоту, моралну чистоту, своју чежњу, занесеност, радост, али и тугу, јер је Лаура била удата за другог човека.

LXI (61. песма) испевана је у форми **сонета. Сонет** је песма од 14 стихова који су распоређени у два катрена (строфа од четири стига) и два терцета (строфа од три стиха).

*Пролетња* *песма* (Клетов план), Десанка Максимовић – врста: љубавна песма

*Опомена* (Логосов план), Десанка Максимовић – врста: љубавна песма

За разлику од љубавних народних лирских песама у којима су љубавна осећања описама на посредан начин, у ауторским љубавним песмама непосредно (отворено) се пева о љубави, чежњи, заљубљености, опчињености, жудњи, срећи. **Љубавне лирске песме** одликује субјективност (изражавање личних осећања), исповедни тон, осећајност (емоционалност) и оригиналност.

*Ламент над Београдом*, Милош Црњански – врста: поема

**Поема** је врста лирско-епске песме коју одликује преплитање лирских и епских елемената, дужа форма и исповедни тон. Обично приказује догађај с наглашеним субјективним доживљајем. Познате поеме у нашој књижевности су „Ђачки растанак“ Бранка Радичевића, „Вашар у Тополи“ Добрице Ерића и „Ламент над Београдом“ Милоша Црњанског. Творац ове књижевне врсте је енглески песник Џорџ Гордон Бајрон.

*Очију твојих да није*, Васко Попа – врста: љубавна песма

*Србија,* Оскар Давичо – врста: родољубива песма

*Писмо мајци*, Сергеј Јесењин – врста: елегија

**Елегија** је врсте лирске песме са изразито тужним осећањима; описује се осећање туге за нечим што је неповратно прошло или изгубљено (прохујала младост, време детињства, велика љубав...). Елегија је дубоко осећајна песма, најчешће испевана у дужим стиховима.

*Љубавна песма*, Рајнер Марија Рилке – врста: љубавна песма

*Прича о Светом Сави*, Матија Бећковић – врста: рефлексивна (мисаона) песма